-Անկեղծ ասած՝ զվարճանքների ու վայելքների համար պիտի համապատասխան իրավիճակ, մթնոլորտ ու ներքին ցանկություն լինի, ինչն արդեն երկար տարիներ բացակայում է իմ կյանքից: Եվ այսօր իմ վայելքը ընտանիքիս և երեխայիս հետ անցկացրած ժամանակն է: Սիրում եմ կարդալ գեղարվեստական գրականություն, հետաքրքրվում եմ փիլիսոփայությամբ, պատմությամբ, էկոնոմիկայով, ամեն նորարարությամբ: Սիրով եմ շփվում ընկերներիս հետ, մեծ բավականություն եմ ստանում, սակայն այնպես է ստացվում, որ ընկերներիս հետ շփումն էլ վեր է ածվում ինչ-որ գործնական հարցերի քննարկման առիթի: